Ólöf Nordal , fyrrverandi varaformaður Sjálfstæðisflokksins , verður næsti innanríkisráðherra . Þetta hefur Kjarninn fengið staðfest innan úr þingflokki Sjálfstæðisflokks , sem fékk fréttir af skipun Ólafar á þingflokksfundi Sjálfstæðisflokksins í morgun . Hanna Birna Kristjánsdóttir , sem sagði af sér sem innanríkisráðherra á dögunum , mun formlega láta af störfum á ríkisráðsfundi á Bessastöðum í dag , þar sem skipun Ólafar verður formlega staðfest . Málaflokkur dómsmála mun í kjölfarið aftur fara undir innanríkisráðuneytið . Í tilkynningu til fjölmiðla segir : Auglýsing Ólöf var varaformaður Sjálfstæðisflokksins 2010 – 2013 . Hún sat á Alþingi fyrir Norðausturkjördæmi 2007 – 2009 og Reykjavíkurkjördæmi suður 2009 – 2013 . Ólöf er lögfræðingur frá Háskóla Íslands og með MBA–gráðu frá Háskólanum í Reykjavík . Hún hefur víðtæka starfsreynslu og hefur gegnt fjölda trúnaðarstarfa . Á þingi sat Ólöf meðal annars í samgöngunefnd sem varaformaður , í allsherjarnefnd , utanríkismálanefnd , stjórnskipunar – og eftirlitsnefnd , fjármálanefnd , kjörbréfanefnd og sérnefnd um stjórnarskrármál . Áður en hún tók sæti á Alþingi var hún framkvæmdastjóri Orkusölunnar og þar áður framkvæmdastjóri sölusviðs RARIK , 2004 – 2005 og yfirmaður heildsöluviðskipta hjá Landsvirkjun , 2002 – 2004 . Ólöf var deildarstjóri lagadeildar Háskólans á Bifröst , frá 2001 – 2002 auk þess sem hún sinnti stundakennslu við skólann 1999 – 2002 samhliða starfi sínu sem lögfræðingur Verðbréfaþings Íslands á árunum 1999 – 2001 . Á árunum 1996 – 1999 gegndi hún starfi deildarstjóra í samgönguráðuneytinu og starfaði í lögfræðideild Landsbanka Íslands 1995 – 1996 . Eiginmaður hennar er Tómas Már Sigurðsson , forstjóri Alcoa í Evrópu og Mið-Austurlöndum , en saman eiga þau fjögur börn . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .